Lewenssketse: ‘n Digbundel – Hasepad Uitgewers
Home > Boeke > Lewenssketse: 'n Digbundel
My skryfstyl is gemik op alle lesers van gedigte. Ek sit illustrasies by sodat die leser wat nie die gedig goed verstaan nie, deurmiddel van die illustrasie hulle self kan vereenselwig met wat ek bedoel.
Chantel Vergotine is afkomstig van die dorpie Ceres in die Kaapse Wynland en distrikte. Sy is gebore 'n maand na die legendariese groot aardbewing op Ceres.
Haar liefde vir die Afrikaanse taal het eintlik op laerskool begin. Daar was sy in mnr. Ernest Lintnaar se klas, destyds standerd 4. Sy onthou spesifiek die gedigte klas. 'Die Ruiter van die Skimmelperdpan' en 'Die Ossewa' sal sy nooit vergeet nie. Mnr. Lintnaar was baie passievol wanneer hy dit vir hulle voorgelees het, en net daar het die gogga haar gebyt. Chantel is tweetalig, maar skryf hoofsaaklik in Afrikaans.
Haar seun, Justin Isaacs, is 'n grafiese ontwerper en doen van haar illustrasies. Die ander persoon wat van haar illustrasies doen is Joseph Zekoe, 'n bekende in die kunste in Chantel se omgewing.